
Ministru kabineta sēdes protokollēmums

Informatīvais ziņojums "Par Jaunuzņēmumu darbības atbalsta likuma īstenošanu"

· 1. Pieņemt zināšanai iesniegto informatīvo ziņojumu.
· 2. Ekonomikas ministrijai sagatavot un ekonomikas ministram līdz 2026. gada 1. oktobrim iesniegt noteiktā kārtībā izskatīšanai Ministru kabinetā grozījumus Ministru kabineta 2017. gada 7. februāra noteikumos Nr. 74 "Jaunuzņēmumu atbalsta programmu pieteikšanas un administrēšanas kārtība" un Ministru kabineta 2017. gada 17. janvāra noteikumos Nr. 30 "Jaunuzņēmumu darbības vērtēšanas komisijas nolikums", lai pilnveidotu jaunuzņēmumu atlases procedūru, ārējā tirgus atbalsta aktivitātes un investīciju piesaistes aktivitātes.
· 3. Ekonomikas ministrijai sagatavot un ekonomikas ministram līdz 2028. gada 15. decembrim iesniegt noteiktā kārtībā izskatīšanai Ministru kabinetā informatīvo ziņojumu par Jaunuzņēmumu darbības atbalsta likuma praktiskās īstenošanas gaitu, rezultātiem un nepieciešamo turpmāko rīcību.

